Jammu Kashmir: जम्मू-कश्मीर में बड़ा आंतकी हमला, 2 जवान शहीद और 12 घायल, कश्मीर टाइगर नाम के संगठन ने ली जिम्मेदारी
जम्मू-कश्मीर में बड़ा आतंकी हमला हुआ है। श्रीनगर के जेवान इलाके में आतंकियों ने पुलिस की बस पर फायरिंग की है। फायरिंग में 2 जवान शहीद हो गए हैं जबकि 12 जवान गंभीर रूप से जख्मी हुए हैं, जिनका अस्पताल में इलाज किया जा रहा है। इलाके की घेराबंदी के साथ ही हमलावरों को पकड़ने के लिए बड़े पैमाने पर तलाशी चलाया जा रहा है।
Jammu Kashmir Terrorist Attack: जम्मू-कश्मीर के श्रीनगर में बड़ा आतंकी हमला हुआ है। श्रीनगर के जेवान इलाके में आतंकियों ने पुलिस की बस पर फायरिंग की है। आतंकियों की फायरिंग में 2 जवान शहीद हो गए जबकि 12 जवान गंभीर रूप से जख्मी हुए हैं। सुरक्षाबलों ने पूरे इलाके को घेर लिया है और वाहनों की चेकिंग तेज कर दी गई है। इलाके की घेराबंदी के साथ ही हमलावरों को पकड़ने के लिए बड़े पैमाने पर तलाशी चलाया जा रहा है। श्रीनगर के बाहरी इलाके जेवान में पुलिस बस पर आतंकवादियों ने गोलीबारी की है जिसमें कई पुलिसकर्मी घायल हो गए हैं। इस हमले की जिम्मेदारी आतंकी संगठन कश्‍मीर टाइगर्स ने ली है।कश्मीर ज़ोन पुलिस ने बताया कि श्रीनगर के पंथा चौक इलाके में जेवान के पास एक पुलिस वाहन पर आतंकियों ने फायरिंग की, हमले में 12 जवान घायल हुए। सभी घायल कर्मियों को अस्पताल पहुंचाया गया। कश्मीर ज़ोन पुलिस ने बताया कि हमले में घायल पुलिसकर्मियों में 1 एएसआई और 1 सिलेक्शन ग्रेड कांस्टेबल की मौत हो गई है। जम्मू-कश्मीर में आतंकी घटनाएं थमने का नाम नहीं ले रही हैं। बीते कुछ दिनों से जम्मू-कश्मीर में आतंकियों द्वारा पुलिस और सेना को निशाना बनाने की घटनाओं में तेजी आयी है। जम्मू-कश्मीर के डीजीपी दिलबाग सिंह ने श्रीनगर में हुए आंतकी हमले को लेकर कहा कि शाम सवा 6 बजे पुलिस की बस पर हमला हुआ। श्रीनगर के जेवन इलाके में पुलिस की बस को दोनों तरफ से घेरकर आतंकियों ने फायरिंग की है। आतंकी हमले में 2 जवान शहीद हो गए हैं।  प्रधानमंत्री नरेंद्र मोदी ने जानकारी मांगीश्रीनगर में जवानों की बस पर हुए आतंकी हमले को लेकर प्रधानमंत्री नरेंद्र मोदी ने जानकारी मांगी है। पीएमओ ने ट्वीट कर कहा कि, 'पीएम नरेंद्र मोदी ने जम्मू-कश्मीर में हुए आतंकी हमले की जानकारी मांगी है। उन्होंने हमले में शहीद हुए सुरक्षाकर्मियों के परिवारों के प्रति भी संवेदना व्यक्त की है।पूर्व मुख्यमंत्री उमर उब्दुल्ला ने की हमले की निंदा कीजम्मू-कश्मीर में आतंकियों द्वारा पुलिस बस पर किए गए हमले की नेशनल कांफ्रेंस के नेता और पूर्व मुख्यमंत्री उमर अब्‍दुल्‍ला ने कड़े शब्दों में निंदा की है। उन्होंने ट्वीट करते हुए लिखा, 'श्रीनगर के बाहरी इलाके में एक पुलिस बस पर आतंकवादी हमले की भयानक खबर। मैं इस हमले की स्पष्ट रूप से निंदा करता हूं और साथ ही मृतकों के परिवारों के प्रति अपनी हार्दिक संवेदनाएं और घायलों के शीघ्र स्वस्थ होने की कामना करता हूं।''हमला करने वालों को सजा मिलेगी'वहीं जम्मू-कश्मीर के उपराज्यपाल मनोज सिन्हा ने पुलिस बस पर हुए आंतकी हमले की निंदा की है और कहा है कि हमला करने वालों को सजा दी जाएगी। उन्होंने हमले में जान गंवाने वाले पुलिसकर्मियों के प्रति श्रद्धांजलि व्यक्त की है। सिन्हा ने कहा, "यह हमारी दृढ़ प्रतिज्ञा है कि इस हमले को अंजाम देने वालों को हर हाल में सजा मिलेगी, इस मामले में संबंधित अधिकारियों को घायल हुए पुलिसकर्मियों के बेहतर से बेहतर इलाज के लिए निर्देश दिए गए हैं।" उप-राज्यपाल ने कहा, "इस हमले में अपनी जान गंवाने वाले लोगों के परिवार वालों के साथ मेरी पूरी संवेदना है और घायलों के जल्दी स्वस्थ होने के लिए प्रार्थना करता हूं।" प्रियंका गांधी ने भी हमले की निंदा कीकांग्रेस महासचिव प्रियंका गांधी वाड्रा ने भी श्रीनगर आतंकी हमले में शहीद हुए जवानों को श्रद्धांजलि दी है।  प्रियंका गांधी वाड्रा ने ट्वीट कर लिखा- 'श्रीनगर आतंकी हमले में शहीद हुए सभी जवानों को मेरी विनम्र श्रद्धांजलि। पूरा देश एक स्वर में कायराना आतंकी मंसूबों की निंदा करता है। घायल जवानों के स्वास्थ्य लाभ के लिए मैं ईश्वर से प्रार्थना करती हूं।' कांग्रेस नेता राहुल गांधी ने ट्वीट करते हुए कहा, ”श्रीनगर में शहीद हुए जवानों के परिवारों को मेरी शोक संवेदनाएं, घायलों के जल्द स्वस्थ होने की कामना करता हूं। पूरा देश चाहता है कि इस सुंदर वादी में अमन-शांति हो, आतंक का अंत हो।”